Le-Jou-Eier: Hester het hulp nodig – I scrap 2
Faantjie en Soufie sit in die hoek in die bedompige kroeg. Hul het net oë vir mekaar. Faantjie kwyl sommer van die lekker. Intens kyk hy vir Soufie. Soufie knipper telkens haar skitterende ooglid-versiering en lang wimpers. Die wimpers het sy spesiaal laat inplant die dag voor gister se troue.
Soufie kon haar geluk uitjubbel toe sy ou Faantjie in Alldays raakgeloop het twee weke terug. Sy was oppad land uit. Die gereg is soort van op haar spoor. Faantjie het haar dadelik raakgesien. Hy het haar na sy veraf geleë pondokkie geneem. Haar goed gewys hoe dinge gedoen word en nou is sy soooo verlief dat sy haarself net nie kan inhou nie.
Faantjie het egter ander planne met Soufie.
Die tweetjies het nog so diggies by mekaar gesit toe die deur oopbars en die driemanskap daar inval. Daar is planne gemaak om Botswana in te val en daardie arme mense by Fort Matlaputla te help.Groot sukses!
Lees hier wat gebeur het:
Dis nou twee dae nadat die klomp manne terug is van hul avontuur in Botswana. Nou sit hul en beplan ‘n nuwe avontuur. Faantjie se aandag word heeltyd afgelei deur Soufie se geflikvlooiery. Hy wil ook deel wees van die nuwe uitdaging. Hoe moet hy maak om Soufie weg te stuur sodat sy net bietjie kan kalmeer? Sy is darem ‘n handvol met haar wulpse lyf en al die sterretjies wat oral geplak is. Hy kan haar nie huistoe stuur nie. Polisie sal haar dadelik oppik. Hy besluit om vir “Die manne” te vra of hul haar kan gebruik as lokaas!
Jamie is nog hard besig om die laaste stukkies krokodil te braai terwyl Jackie gou die pampoen ge-king-kong-fo het. Wat Batman besig is om te doen sal maar eers stil oor gebly moet word.
Faantjie staan moeisaam op. Soufie hang aan hom. Hy sleep homself na die Recceman se tafel.
Hester of iemand anders kan dalk ‘n ietsie uit hierdie storie gebruik om verder te snoer.
Author scrapydo2.wordpress.comPosted on 2019-04-15 Format GalleryCategories Afrikaans, Lê-Jou-Eier:, skryfTags avontuur, liefde, storie
18 thoughts on “Le-Jou-Eier: Hester het hulp nodig”
Pingback: Moeilikheid in Botswana Hoofstuk 5 – toortsie.com
2019-04-16 at 7:47 pm
Soufie, o, Soufie!
Eks natuurlik gladnie lief vir sulke vlinders nie. Hul was die oorsaak van al my huweliksmoeilikhede!
2019-04-17 at 4:46 am
Hulle maak regtig net moeilikheid.
2019-04-18 at 3:03 am
Ergste is hul genet dit om so te wees.
Dis regtig hartseer, maar waar.
2019-04-16 at 10:43 am
Sjoe julle is amasing. Ek het nou eers by Hester se storie uitgekom… mens moet diep gaan uihaal om hierby aan te hak…
2019-04-16 at 10:31 pm
Nee wat, laat jou verbeelding sy gang gaan. Ek het ook heel anders gedink en toe spring die storietjie sommer net uit en sie daar, ek toor hier en daar en dis klaar.
2019-04-15 at 4:29 pm
Waarheen nou met al hierdie karakters???? Waar is my muse? Sit jy nou ‘n kinkel in die kabel!!!
Jong ou Faantjie is n goeie konkelaar en jy moenie Soufie weggooi nie. Hul kan baie probleme veroorsaak vir die Reccieman en sy manne.
2019-04-15 at 1:31 pm
So ‘n fliksemse faantjie – sy pret gehad en nou moet arme Soufietjie daaronder ly! Ek hoop nie sy verloor haar wimpers in die proses nie. Baie goed Ineke.
2019-04-16 at 7:51 am
He he, ja jong party mannetjies is baie voortvarend. Soufie is ook maar regte vlinder.
Fliksense Faantjie! 😂
2019-04-16 at 10:35 pm
Hom moet mens sommer aan sy tone in n boom hang sodat hy kan afkoel!
Sal dit help?
2019-04-18 at 3:04 am
Nee wat, sal niks help nie. Sy lus moet uitgekerf word, ha ha.
2019-04-15 at 5:19 am
Ha, fantasties gedoen Ineke! Ek dink Soufie kan nog sorg vir baie sports…’n tipe ongesofistikeerde Camilla.
2019-04-16 at 7:40 am
Nogal so gedink. Sy is baie glad met die mond. Dis wat haar ondergang gaan wees.
Previous Previous post: Sweater for Bea
Next Next post: Trompie Groomed!